شه‌فه‌ق نيوز/ هووكاره‌يل ره‌سانن ئيرانى ئاشكراى ئه‌وه‌ كردن ك هاوپه‌يمانه‌يل وڵاته‌گه‌يان له‌ يه‌مه‌ن په‌لاماريگ وه‌ مووشه‌ك باليستى ئه‌نجام دانه‌و له‌تى رياز پايته‌خت سعودى گرتنه‌سه‌ ئامانج.
ئه‌و هووكاره‌يل ره‌ساننه‌ باس له‌وه‌ كردن ك دويه‌شه‌و ديره‌وه‌ختيگ هيزيگ مووشه‌كى به‌ياننامه‌يگ ده‌ركردنه‌ له‌باره‌ى ئه‌زموونه‌ مووشه‌كيه‌ باليستيه‌گه‌يان ك دويه‌كه‌ سه‌ركه‌فتگ بويه‌و بنگه‌يگ سه‌ربازى له‌ ناوچه‌ى ئه‌لمزاحميه‌ له‌ خوه‌رئاواى رياز پايته‌خت سعودى گرته‌سه‌ ئامانج.
جى باسه‌، هاوپه‌يمانه‌يل ئيران له‌ به‌ياننامه‌گه‌، ئه‌وه‌ ده‌رخستنه‌ ك ئه‌را يه‌كه‌مجاره‌ مووشه‌ك باليستى تاقيه‌و بكه‌ن جوور ئه‌زموونيگ سه‌ركه‌فتگ له‌بان بنگه‌يگ سه‌ربازى له‌ پايته‌خت رژيم شاخ شه‌يتان جوور ئه‌وه‌گ خوه‌يان تاريفى كردن.
